SGC ดีด 5% โบรกชี้กำไรปี 66-67 โตเฉลี่ย 26% รับสินเชื่อขยายตัว เคาะเป้า 5.5 บ.
SGC ดีดกลับ 5% โบรกคาดกำไรปี 66-67 โตเฉลี่ย 26% หนุนจากสินเชื่อกลุ่ม C4C ที่ขยายตัวขึ้นและโอกาสในการขยายธุรกิจใหม่ๆ กับพันธมิตร แนะนำราคาเป้าหมาย 5.5 บ.
SGC ดีดกลับ 5% โบรกคาดกำไรปี 66-67 โตเฉลี่ย 26% หนุนจากสินเชื่อกลุ่ม C4C ที่ขยายตัวขึ้นและโอกาสในการขยายธุรกิจใหม่ๆ กับพันธมิตร แนะนำราคาเป้าหมาย 5.5 บ.
9 ม.ค. 2566

ผู้สื่อข่าวรายงานว่า วันนี้ (9 ม.ค.66) ราคาหุ้น บริษัท เอสจี แคปปิตอล จำกัด (มหาชน) หรือ SGC ณ เวลา 11:06 น. อยู่ที่ระดับ 4.68 บาท บวก 0.22 บาท หรือ 4.93% สูงสุดที่ระดับ 4.72 บาท ต่ำสุดที่ระดับ 4.52 บาท ด้วยมูลค่าการซื้อขาย 81.78 ล้านบาท

บล.กสิกรไทย ระบุในบทวิเคราะห์ว่า SGC มีข้อได้เปรียบในการแข่งขัน จากพันธมิตรที่แข็งแกร่งทั้งภายในและภายนอก ทั้งนี้คาดว่ากำไรสุทธิปี 66-67 จะเติบโตเฉลี่ยสะสมต่อปี หรือ CAGR ที่ 26.30% หนุนจากสินเชื่อกลุ่ม C4C ที่ขยายตัวขึ้นและโอกาสในการขยายธุรกิจใหม่ๆ กับพันธมิตร แนะนำราคาเป้าหมาย 5.50 บาท